钦定古今图书集成/历象汇编/乾象典/第027卷 > 《历象图说》 > 水星本天加减图
## 钦定古今图书集成/历象汇编/乾象典/第027卷 > 《历象图说》 > 水星本天加减图

《水星本天加减图说》：

“其理与各曜同。从本天心出直线，指其实度；从地心
出直线，指其视度。较其大小，则加减之理自明。”此加
减之数，古法谓之盈缩迟疾差，新法谓之第一加减
均数是也。又水星本天不为整圆而为撱圆，前此未
有言之者。太西穆尼阁始以心行推测，洵创获矣。但
疑为纵长形，尚与天道未密。今以小轮上三倍之行
推定，实为横阔《撱圆》云。

### 【各天远近次第图】

＆＆图表＝090191b：

各天《远近次第图说》。

古言天家七政，与恒星共在一重天，而错杂下，上于
太虚，说已疏矣。后乃有九重天之说：“一月，二水，三金，
四日，五火，六木，七土，八恒星，九宗动。”各曜之丽天，犹
木节之在板；各天之次第，犹葱本之相包。审尔，则在
远者不能近，在近者不能远。其光体之大者无时而
小，小者无时而大，何七体经时而小大，而薄蚀、凌犯
之分秒有不同。又凡五星在顺合左右，则光体见小；
在退望退合左右，则光体见大。可知各天远近。在均
轮、小轮，所差尚少，至次轮远近，遂生变差。如火星天
本在日天之外，及退望左右，则直入日天之内，而甚
近于地。故所见光体，大小悬殊。因显日月恒星之天，
皆以地为心。五星环绕向日，时伏时见，而其天直以
太阳为心，然后各重天体，远近有序。益证古志所载
陵犯掩蚀之异，多非信史。试观月天最近于地，自日
星以上，月皆得而掩之。《古志》所称“星入月而不见星，
为月蚀星”是也。星入月而见星，为星蚀月，非矣。金水
有时在日上，若经纬合度而日掩星；有时在日下，若
经纬合度而星掩日，“日中黑子”是也。自火木土以上，
金水皆得而掩之，而谓互相掩者，非矣。火能掩木土，
而不能掩于木土；水能掩土，而不能掩于土；土能掩
恒星，而不能掩木火。以下诸曜，其理同。